IMH ดีเดย์ปันผล 0.14 บาท 25 พ.ค.นี้ ลุยขยายกิจการสู่ “IMH Medical Hub”
ผู้ถือหุ้น IMH ไฟเขียวจ่ายเงินปันผล 0.14 บาท 25 พ.ค. นี้ พร้อมขับเคลื่อนแผนขยายกิจการโรงพยาบาลสู่ “IMH Medical Hub”
ผู้ถือหุ้น IMH ไฟเขียวจ่ายเงินปันผล 0.14 บาท 25 พ.ค. นี้ พร้อมขับเคลื่อนแผนขยายกิจการโรงพยาบาลสู่ “IMH Medical Hub”
8 พ.ค. 2566

รศ.ดร.ธนวรรธน์ พลวิชัย ประธานกรรมการ ดร.สิทธิวัตน์ กำกัดวงษ์ ประธานเจ้าหน้าที่บริหาร พร้อมด้วยกรรมการใหม่ทั้ง 2 ท่าน นายแพทย์สุขุม กาญจนพิมาย และ นายบุณยฤทธิ์ กัลยาณมิตร รวมถึงคณะกรรมการ บริษัท โรงพยาบาลอินเตอร์เมดิคัล แคร์ แอนด์ แล็บ จำกัด (มหาชน) หรือ IMH จัดประชุมสามัญผู้ถือหุ้นประจำปี 2566 ณ ห้องปิ่นเกล้า โรงแรม เอส.ดี.อเวนิว (ปิ่นเกล้า) โดยได้รายงานให้ผู้ถือหุ้นรับทราบถึงการเติบโตอย่างโดดเด่นของผลการดำเนินงานในงวดปี 2565 ที่มีรายได้รวม 651 ล้านบาท กำไรสุทธิ 173 ล้านบาท พร้อมทั้งอนุมัติจ่ายเงินปันผล ในอัตราหุ้นละ 0.14 บาท ในวันที่ 25 พฤษภาคม 2566
นอกจากนี้บริษัทฯ ยังประกาศความพร้อมสู่การขับเคลื่อนและต่อยอดการขยายกิจการโรงพยาบาลและลงทุนในธุรกิจทางการแพทย์ ผ่านยุทธ์ศาสตร์การเข้าซื้อกิจการโรงพยาบาล และการพัฒนาอสังหาริมทรัพย์เป็น “IMH Medical Hub” ในอนาคต